पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय पुलिस ने नुआंव रामगढ़ पथ में दोनों थाना क्षेत्र की सीमा पर स्थित सूर्यपूरा सह कठवा पुल के समीप राजवहा के सामने सघन वाहन चेकिंग अभियान चलाया।हर गुजरने वाली दो दोपहिया व चार पहिया वाहनों की सघन तलाशी ली गई। बाइकों की डिग्गी तथा सीट के निचले भाग और तीन व चार पहिया वाहनों की भी डिग्गी को खोलवाकर तथा सीट को उठाकर सघन तलाशी ली गई। यहां तक की बैग झोरा आदि की भी तलाशी ली गई। प्रभारी थाना अध्यक्ष रामप्रवेश पासवान ने बताया कि शराब कारोबारियों तथा तस्करों पर अंकुश लगाने के लिए वाहन चेकिंग अभियान चलाया गया। थाना क्षेत्र की पश्चिमी छोर की सभी सीमाएं उत्तर प्रदेश से सटे होने के कारण पुलिस को बराबर निगरानी रखनी पड़ती है।उधर करोना गाइड लाइन का भी पालन कराने हेतु वाहन चेकिंग अभियान चलाना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn